open-index/open-wikipedia-markdown huggingface dataset:
Казан за ракија

**Казан за ракија** е метален уред за дестилирање алкохол, нашироко користен за варење и подготвување домашна ракија. 

## Опис
Казанот служел за варење ракија. Тој се состои од деловите ќумбе, буре, луле, рачки, цевка за истекување. Добар дел од апаратот е изработен од метал, а бакарни делови од казанот се: казанот, капакот, лулето, цилиндарот и цевчето. 

Казанот има рамно дно и страни што продолжуваат нагоре исто така рамно поставени. Капакот е со кубеста форма, односно полутопка. Делот наречен луле е поширока цевка, на двата краја свиткани под заоблен агол од 90°. Едниот крај е споен со проширениот дел од бурето во вид на цилиндар и се протега низ целата негова должина. Другиот крај од лулето е споен со врвот од капакот од казанот. Малата цевка, што се наоѓа во долниот дел од бурето, е исто така бакарна и од неа истекува ракијата. Во горниот празен дел од железната печка, која е поткрената на три нозе, стои бакарниот казан во кој се става смесата од која се вари ракија. Однадвор, во горниот дел од казанот, на две спротивни страни се наоѓаат две правоаголни големи рачки. Тие се под мал агол свртени надолу и со нивна помош не само што се поткрева казанот, туку заедно со зајакнатиот раб, што се наоѓа во неговиот горен дел, се потпираат на исто така зајакнатиот раб од печката. Врз казанот се става кубестиот капак чиј долен раб е, исто така, зајакнат и свиткан нагоре. На врвот од капакот, кој е цуцулесто поткренат, влегува лулето кое продолжува во хоризонтала, така што го спојува казанот со бурето. Бурето е направено од лим што е засилен со железни обрачи и вертикали коишто во долниот дел истовремено се и ногарки, а низ целата висина на бурето се протега и бакарно луле кое тука се проширува во цилиндар, а во долниот дел излегува од бурето како бакарно цевче низ кое во слаб млаз истекува ракијата.

## Наводи

## Поврзано
* Казанче
* Ракија

Категорија:Алкохол
Категорија:Дестилација
Категорија:Опрема
Казанче

**Казанчето** е сад или прибор за варење билки и етерични течности. 

## Опис
Казанчето било користено за варење лековити билки и розина вода. Телото на казанчето е од поголем и помасивен ѓум. Дното му е сосема малку конкавно, страните продолжуваат нагоре со постепено проширување се до закосениот дел на телото од садот. Оттука, преку подебел раб продолжуваат нагоре закосените страни, направени од друго парче, до косината од каде што се собираат во врат. Отворот од ѓумот е со зајакнат раб што е свиткан нанадвор. Од едната страна под самиот отвор е прицврстена рачка која во горниот дел има и „уши“ на кои подвижно треба да е прикачен капак. Рачката свиткано продолжува надолу и на долниот дел е споена за телото, зајакнато во форма на подолг срцевиден лист. Во отворот од ѓумот влегува горниот дел од казанчето кој е составен од долен дел, врат и горен проширен дел. Дното од горниот дел е испакнато нанадвор, а потоа преку сите страните ѕвончесто се прошируваат нагоре. Однатре има вдлабнато дно околу кое се наоѓа повисокиот кубест дел кој е продолжение од вратот. Однадвор, на горниот дел, на две спротивни страни се наоѓаат две цевки - лулиња. Подолгата е сместена на делот што е нанадвор испакнато дно, а покусата малку повисоко, на една од бочните ѕвончесто проширени страни.  Дестилацијата на саканата течност од билките или од розите што се ставени во ѓумот се одвива во горниот дел, во делот со кубеста форма. Дестилираната течност истекува од подолгата цевка, а водата која служи за разладување, што се наоѓа во горниот дел од капакот, истекува од помалата цевка.

## Наводи

## Поврзано
* Казан за ракија
* Тенџере

Категорија:Кујнски прибор
Категорија:Метални садови
Табака (дискус)

**Табака** или **дискус** е плиток сад или чинија за верски обреди. 

## Опис

Дискусот служел во црква за ставање нафора и жито. Со тркалезно рамно дно дискусот речиси и нема страни, туку само преку поголем дел од дното преминува во поширок венец со благо искосени страни. На дното од садот се наоѓаат два круга, од кои едниот помал во центарот, а другиот поголем. Двата круга се направени со доработување на садот. Венецот е богато и многу прецизно украсен. Медалјоните се исполнети со  мотиви. Меѓу медалјоните се наоѓаат шест полиња со по три декорирани реда, што може да варира од регион до регион. Внатрешноста на редовите е исполнета со фриз од геометриски мотиви. Долниот и горниот ред се идентични, исполнети со густо подредени ромбоидни форми чија заднина е темна. Средниот ред е поширок од другите и е исполнет со варијанта од мотивот синџир.  Краевите на сите украсни редови не завршуваат пресечени рамно, туку косо или вдлабнато, при што го формираат празното поле во кое е сместен медалјонот. Целата декорација на садот е многу прецизно планирана и изведена.

## Наводи

## Поврзано
* Апладија
* Табака

Категорија:Метални садови
Апладија

**Апладија** е поголем метален плиток сад за сервирање нафора за верски обреди. Апладијата е слична со дискусот. 

## Опис
Апладијата служела во црква за ставање нафора или пченица. По форма е тркалезен, не многу плиток и има сосема мала нога на надворешната страна од рамното дно, страните се благо испакнати, конкавни, а венецот е широк, рамен и подаден нанадвор. На дното може да има крст.   Страните се украсени релјефно, со вертикални прави линии поставени на одредено растојание кои во горниот дел полукружно се допираат. Во средината на полукружниците има неправилни мали ромбоидни форми. Истото се повторува и во горниот ред, но со помали димензии, а секоја права линија е поставена меѓу долните две линии. Декорацијата може да зависи од регион до регион. 

## Наводи

## Поврзано
* Табака (дискус) 

Категорија:Метални садови
Шамдан

[мини|293x293пкс|Свеќник „Шандан“, 19-20 век, дукмеџиски производи од туч - [Музеј на Старата скопска чаршија]]
**Шамданот** е свеќник за исламски верски објекти.

## Опис
Шамданот бил користен во џамија за осветлување. Има тркалезно рамно дно, а страните продолжуваат нагоре со постепено стеснување, така што има тело со широко ѕвончеста форма. Телото во горниот дел завршува зарамнето, од чиј средишен дел нагоре продолжува цевката во која се става свеќата. Во горниот и во долниот дел од телото на свеќникот се наоѓа по еден тесен релјефно испакнат круг. Во горниот дел, над релјефниот круг, телото од свеќникот сосема малку се проширува, а горниот крај, кој е свиткан и продолжува во рамен дел, малку е поткренат. Горната рамна површина од телото е пониска за едно ниво, а пред почетокот на цевка-та, повторно благо е поткренат. На издолжениот тесен дел во кој се става свеќата, во долниот дел и во средината има, исто така, релјефен круг. Горниот дел од цевката горе се проширува, насреде е вдлабнат, а кон врвот повторно е ѕвончесто проширен нанадвор.

## Наводи

## Поврзано
* Свеќник

Категорија:Метални садови
Категорија:Свеќници
Кршталник

**Кршталникот** е метален сад кој се користел за крстење вода за верски обреди.

## Опис
мини|Калаисан бакарен кршталник од црквата во селото Бистрица, Бугарија 

Садот служел за крстење вода. Кршталникот е составен од  нога-стојка, тас и капак со крст . Декорациите и обликот зависи од производителот и регионот. Заедничко за сите форми е присуството на крст на врвот на капакот.  Садот стабилно стои на висока тркалезна нога со проширен долен раб. Украсен е со режана и релјефна декорација. Над тесниот празен појас се наоѓа главниот украсен елемент на ногата. Над овој појас, преку поголем нанадвор подаден релјефен круг, ногата значително се стеснува. Врз неговиот најтесен дел се наоѓа тркалезниот длабок тас, што нагоре постепено се проширува.  Капакот е со блага кубеста форма, на врвот е зарамнет, каде што е додаден леениот крст прицврстен со чивија.  Кршталници од овој вид и со оваа димензија биле користени во повеќето поимотни православни градски куќи за крстење вода, особено пред големите христијански празници.

## Наводи

## Поврзано
* Апладија
* Кадилница

Категорија:Метални садови
Категорија:Свештени предмети
Прскало за мирис

[мини|Посатка за парфем, 20 век, берберски занает - [Музеј на Старата скопска чаршија]]
**Прскало за мирис** или **ѓулебден** е метална алатка за прскање мирис. 

## Опис
Во садот се чувале мириси и од него се попрскувало со миризлива вода. Поставено врз тркалезна, широка ѕвончеста нога, телото на ѓулебданот има топчесто - кубеста форма. Кон врвот, преку еден раб, телото се стеснува. На сосема стеснетиот горен дел од телото е отворот во кој влегува цевката што оддолу нагоре благо се стеснува. Однадвор спојот меѓу телото и цевчестиот дел е обележан со украсен испакнат прстен, што едновремено е и затворач со навртка. Врвот на цевката завршува исто така зајакнат со прстен, со отвор во кој влегува конусниот затворач. Затворачот во горниот дел е издупчен со мали дупчиња, а се затвора со помош на навртка. Низ дупчињата на затворачот излегува водата што се става во телото од садот.  Површината на телото од шишето за мирис е украсена со мотиви.

## Наводи

## Поврзано
* Парфем

Категорија:Метални садови
Андреас Трајковски

**Андреас Соренсен Трајковски** (роден на 18 март 1993 година во Копенхаген) - македонско-дански скокач во далечина.

Тој ја претставуваше Данска до 8 февруари 2022 година. Неговиот татко Кристијан Трајковски е по потекло од Македонија и бил дански национален шампион на 100 и 200 метри.

Трајковски освоиl една титула на Европското екипно првенство, а го дели државниот рекорд во штафетата 4 х 100 метри. Во скок во далечина, неговиот личен рекорд е 7,91 метри (македонски рекорд) што го постигнаl во 2023 година. Во 2012 година тој прескокна 7,82 m (-0,4), дански јуниорски рекорд на Естадио Олимпико, Барселона (2012).  Поставил нов национален рекорд на 4 x 100 m со Фредерик Шу-Нилсен, Тазана Каманга-Дирбак и Којо Мусах, со 39,61, на Метинг де Париз, 24 август 2019 година.

Се натпреварувал за Ајова Вестерн Риверс и Арканзас Разорбекс.

## Наводи

## Надворешни врски
* Профил на спортистот на ИААФ

Категорија:Живи луѓе
Категорија:Родени во 1993 година
Категорија:Македонски атлетичари
Категорија:Дански атлетичари
Евда Гегаракова

**Евда Алексова Гегаракова** ( во  — ) — учесник во НОВ на Македонија.

## Животопис
Учествувала во НОД од почетокот на 1941 година во селото Покрвеник, Преспа. Го помагала движењето со жито, пари и друга помош. Во својот дом чувала илегалци. Како курир пренесувала писма и илегален материјал. По излегувањето на нејзиниот маж
во партизани 1943 година бугарската полиција постојано го следела нејзиното движење, но и покрај тоа, таа продолжила активно да го помага движењето. Окупаторот ја затворил во селото Царев Двор. По пуштањето од затвор нејзината активност се одвивала преку организацијата на АФЖ. Станала член на КПЈ од април 1945 година.

## Наводи

Категорија:Учесници во НОБ
Категорија:Жени во НОБ
Љубица Гелевска

**Љубица Гелевска** ( во  —  во ) — учесник во НОВ на Македонија.

## Животопис
Таа била монополска работничка. Симпатизер на НОД од 1942 година. Учествувала во штрајкот на монополските работници во Куманово во 1942 година. Во август 1944 година дошла на слободната територија на Козјак и се вклучила во четата при Командно место во селото Жегљане. Поради болест заминала на лекување во партизанската болница во Прохор Пчињски. Како болна вршела партизански задолженија, чувала стража и одела во извидница.

## Наводи

Категорија:Учесници во НОБ
Категорија:Жени во НОБ
Ристена Геговска

**Ристена Миланова Геговска** ( во  — ) — учесник во НОВЈ.

## Животопис
Од април 1944 година била борец во единиците на Јужноморавската бригада. Во нејзините редови останала до конечното ослободување на земјата.

## Наводи

Категорија:Учесници во НОБ
Категорија:Жени во НОБ
Мики 17

***Мики 17*** () — научнофантастичен филм на јужнокорејскиот режисер Понг Џун Хо со Роберт Патинсон и Стивен Јун во главните улоги. Објавен бил на 28 февруари 2025 г. во Јужна Кореја. Посебно прикажување на филмот се одржало на 75. берлински меѓународен кинофестивал на 15 февруари 2025 г.

Премиерата на филмот во САД била на 7 март 2025 г., а во Македонија на 6 март истата година.

## Содржина
Книжевната основа за сценариото на филмот бил научнофантастичниот роман на Едвард Ештон „Мики7“. Главниот лик е Мики Барнс, кој учествува во колонизацијата на ледениот свет Нифлхајм. Тој потпишува договор да стане „вработен што може да се опорави“, што значи дека по смртта неговиот ум е поставен во ново дупликат-тело. По неговата шеста смрт, Мики почнува да ги сфаќа своите разлики од другите вработени. За време на седмата мисија, тој останува жив и привремено ја губи врската со базата, а кога се враќа таму, гледа дека веќе му е создадена замена.

## Улоги

|-
|Роберт Патинсон
|Мики Барнс
|-
|Стивен Јун
|Тимо
|-
|Марк Рафало
|Кенет Маршал
|-
|Тони Колет
|Илфа
|-
|Наоми Аки
|Наша
|-
|Холидеј Грејнџер
|Џема
|}

## Наводи

## Надворешни врски

* Матична страница 

__СОСОДРЖИНА__
__ИНДЕКС__

Категорија:Јужнокорејски филмови
Категорија:Американски филмови
Категорија:Филмови на англиски јазик
Категорија:Американски научнофантастични филмови
Категорија:Американски комедии
Тас

[мини|325x325пкс|Тас, 19-20 век, предмети употребувани во амам - [Музеј на Старата скопска чаршија]]
**Тас** е метален сад (црпалка), подлабок од вообичаеното, кој се користел за црпење вода. Иако се наоѓал низ домаќинствата во Македонија, тасот се користел низ амамите во отоманска Македонија. 

## Опис
Тасот служел за црпење вода. Тој бил тркалезен по форма, со рамно дно. Насреде најчесто имало кружно мало испакнување однатре. Испакнувањето служи за полесно држење на тасот со прстите од надворешната страна. Страните од дното нагоре продолжуваат проширено и се испакнати нанадвор. Отворот завршува со навнатре вовлечен венец, преку релјефна линија, од која горниот дел благо се проширува нагоре. Тасот по страните е украсен со релјефно исчукани ромбоиди, или слични шари.

## Наводи

## Поврзано
* Леѓен
* Црпалка

Категорија:Метални садови
Леѓен

[мини|342x342пкс|Леѓен, 19-20 век, предмети употребувани во амам - [Музеј на Старата скопска чаршија]]
**Леѓен** е метален длабок сад во кој се чувало течност, најчесто вода, за хигиенска употреба или слична домашна цел.

## Опис
Леѓенот служел за миење раце и лице. Лежи рамно на дното, неговото тело во долниот дел е длабоко и со полутопчеста форма. Од завршетокот на овој дел нагоре почнува нагло проширување на страните на леѓенот во широка површина на благо закосен венец. Горниот крај на закосениот страничен дел завршува со раб, одвоен. Венецот  е назначен како краен раб на леѓенот, подаден е вертикално нанадвор. Некои леѓени се и исечен на лимби, со мали врвлести форми. Делот од леѓенот што е наречен капак има скоро идентична форма со леѓенот само во намалена димензија. Има сосема мала нога, над неа е проширеното ѕвончесто подлабоко дно, од кое со големо проширување во заоблена форма продолжуваат страни, што всушност, како и кај големиот леген, е венецот од леѓенот, односно капакот. Работ од бочните страни, исто така, има мал венец,. Овој венец е малку поткренат нагоре и кога капакот е свртен надолу прецизно лежи во симсот, меѓу дното и почетокот на бочните страни од леѓенот. Капакот е издупчен по целата негова површина. 

Кога е во употреба, дното е свртено кон дното на леѓенот, венецот лежи врз горниот крај од дното. На тој начин, при миење не ги пропушта тврдите материи, а водата слободно истекува низ дупчињата направени по венецот и на дното од капакот. Кога леѓенот не се користи, покриен е со капакот и со дното е свртен нагоре. Врз него се става ибрикот кој со дното е приспособен да стои стабилно врз горниот дел, односно врз дното од капакот. Ибрикот најчесто е дел од комплетот леѓен, капак, ибрик. Поради својата функција леѓените се богато украсени, најчесто со комбинација на растителни и геометриски мотиви. 

## Наводи

## Поврзано
* Корито

Категорија:Метални садови
Амамџик (казан)

[мини|Казан, 19-20 век, предмети употребувани во амам - [Музеј на Старата скопска чаршија]]
**Амамџик** е казанче чија главна цел била греење вода за хигиенски цели, најчесто во амами.

## Опис
Амамџикот служи за греење вода. Поставен е на рамно тркалезно дно, страните продолжуваат рамно нагоре, до средината, од каде што телото вертикално се проширува нанадвор и благо ѕвончесто продолжува нагоре до отворот. Отворот е со поширок нанадвор подаден хоризонтален венец чиј раб е засилен  и свиткан навнатре. На венецот од казанот лежи капакот кој насреде е благо поткренат. Венецот од капакот, исто така, е засилен и на крајот има вдлабната линија која при поклопувањето лежи стабилно на венецот од казанот. Капакот насреде има мала конусна пупка. Овој тип казани најчесто биле заѕидувани така што долниот потесен дел од садот влегува во ѕиданиот дел, директно изложен на огнот.

## Наводи

## Поврзано
* Корито

Категорија:Метални садови
Казан

[мини|255x255пкс|Казан - [Музеј на Старата скопска чаршија]]
**Казан** е метален голем длабок сад за греење вода.

## Опис
Казанот служел за греење вода. Тркалезното рамно дно од казанот продолжува нагоре во еднаква широчина со дното. Во долниот дел од казанот, само на неколку сантиметри над дното, е направен релјефен нанадвор подаден раб, со чија помош казанот стои во отворот на ќумбето, над огнот, каде што се загрева водата.  На горниот дел од садот се повторува истиот појас со идентична функција. Венецот е поширок од отворот на телото, а едновремено е и повисок. На венецот одvнатре, малку подлабоко, се наоѓа вдлабнатина во кој лежи капакот. Капакот е тркалезен, рамен, со висок нанадвор подаден венец. Озгора, покрај работ, има две спротивно поставени рачки со правоаголна форма. Насреде на капакот се наоѓа тркалезен отвор кој служи за црпење вода, а озгора има посебно направен помал капак. Малиот капак има поширок венец подаден нанадвор, нагоре продолжува кубесто, насреде има два релјефни украсни круга, а на врвот е зарамнет и има додадено конусна пупка.

## Наводи

## Поврзано
* Амамџик (казан)

Категорија:Метални садови
Фенер-мушама

**Фенер-мушама** е вид на фенер кој се користел за осветлување во затворен простор.

## Опис
Фенерот служел за осветлување. Составен е од два плитки благо конкавни таса кои меѓу себе се споени со внатрешните страни преку мушама. Мушамата е свиткана како хармоника и при отворање лесно се растегнува, а при затворање лесно се собира и се поклопува. На долниот дел од тасот однатре се наоѓа мало длабоко сандаче во кое се става свеќата. Горниот тас насреде има отвор врз кој е направен посебен подвижен капак со ниска кубеста форма. На две спротивни страни на средината од горниот тас за две топчести мали пупки е прицврстена тенката повисока полукружна рачка, на која, пак, за средишниот дел е прикачена кукачка. Кукалката служи за обесување на фенерот во слободен простор. Површината и на горниот и на долниот тас е сета издупчена во украсни форми, а покрај естетската овие ажурни украси имаат исто така и функција за пропуштање на светлина. Фенерите од ваков тип се изработени машински. 

## Наводи

## Поврзано
* Фенер
* Ламба

Категорија:Покуќнина
Мангал

[мини|364x364пкс|Мангал - [Музеј на Старата скопска чаршија]]
**Мангалот** е покуќнина која била наменета за разгорување, топлење и чување жар во домот. 

## Опис
Мангалот служел за разгорување и чување жар за греење. Составен е од два дела, дрвена стојка и огниште направено од два вида метал. Внатрешниот дел во кој стои жарот е од бакар, додека венецот однадвор е од месинг. Делот од бакар во кој се става жарот е подлабок едноставен сад, а на неговиот горен раб е додаден месинганиот дел кој освен заштитна има и украсна функција. Украсниот венец е направен во неколку нивоа што со косина се спуштаат кон дрвената стојка. Работ што лежи на дрвото е засилен и свиткан нанадвор, а делот над него е украсен, во зависност од производителот. На горната половина од венецот, од две спротивни страни се поставени масивни рачки, подвижно прицврстени за венецот, поставени на две повисоки пупки. Рачките се леени.  Дрвената стојка е направена од две табли на две нивоа, насреде со отвор во кој влегува огништето. Горната дрвена табла е помала и пониска, а долната е повисока и поширока. Страните на обете табли се со кружно извиени форми.  Изработката на мангалот е многу прецизна, а шарите на дрвото и металот зависат од регион до регион. Во минатото, мангалот бил типичен предмет само во побогатите куќи во Македонија.

## Наводи

## Поврзано
* Камин
* Огниште

Категорија:Покуќнина
Зарф

[мини|335x335пкс|Зарф, 19-20 век - [Музеј на Старата скопска чаршија]]
**Зарф** е стар предмет од покуќнината кој се користел како држач на филџан.

## Опис
Зарфот е подигнат на мала тркалезна рамна нога, нагоре продолжува со нагло проширени страни со кружна форма и завршува со раб на отворот што е подвиткан нанадвор. По целата површина е украсен со релјефни орнаменти, во зависност од производителот. Најчесто се изработува во калапи. Зарфот најчесто доаѓа во комплет со табла, ѓезве и уште (најмлаку) четири идентични зарфови. Зарфовите со посложени форми и декорации што биле правени во Македонија ги изработувале кујунџиите.

## Наводи

## Поврзано
* Филџан
* Тацна

Категорија:Садови за пиење
Надежда Гелова

**Надежда Баракова Гелова** ( во  — ) — учесник во НОВ на Македонија.

## Животопис
Учествувала во НОД од мај 1943 година со Формирањето на партизанскиот одред „Добри Даскалов“. Чувала илегалци. Била член на одборот на АФЖ. Работела на организирањето на женската младина. Поради откривањето на нејзината активност од бугарскиот окупатор куќата и била запалена. Кога во јуни 1944 година целото село било интернирано во селото Конопиште. Надежда и понатаму одржувала врска со партизаните и успевала да помине низ окупаторските стражи носејќи пошта.

## Наводи

Категорија:Учесници во НОБ
Категорија:Жени во НОБ
Виолета Гемова - Христова

**Виолета Гемова - Христова** ( во  —) — учесник во НОВ на Македонија.

## Животопис
Била член на СКОЈ од септември 1941 година. Собирала народна помош, растурала илегален материјал и работела на опфаќањето на младинки. Во нејзиниот дом често се одржувале илегални состаноци. Во април 1942 година била уапсена од бугарската полиција и малтретирана. По ослободувањето од затвор уште поактивно работела и се вработила во претпријатието за момирок каде по директлива на Партијата вршела саботажи.

## Наводи

Категорија:Учесници во НОБ
Категорија:Жени во НОБ
Васа Георгиева

**Васа Георгиева** ( во  — ) — учесник во НОВ на Македонија.

## Животопис
Во НОД учествувала од пролетта 1943 година. Плетела топла облека и приготвувала храна. Во есента 1944 година била избрана
за претседателка на АФЖ во селото.

## Наводи

Категорија:Учесници во НОБ
Категорија:Жени во НОБ
Родна Георгиева

**Родна Габрова Георгиева** ( во  — ) — учесник во НОВ на Македонија и носител на Орден заслуги за народ од III ред и Медал заслуги за народ со златна лента.

## Животопис
Била член на женска воспитна група од септември 1941 година. Растурала пропаганден материјал, собирала народна помош, работела на омасовување и организирање на жените. Својот дом го ставила на располагање на НОД и во него се одржувале состаноци. Бидејќи била плетачка плетела волнена облека. Во јануарн 1943 година била примена за член на КПЈ. Била ангажирана околу подrотовките на првата група борци од Неготино за партизанскиот одред „Добри Даскалот“. Есента 1944 година била избрана за член на Одборот на АФЖ и за член на НОО. Носител е на Орден Заслути за народ III ред и Медал заслуги за народ со златна лента.

## Наводи

Категорија:Учесници во НОБ
Категорија:Жени во НОБ
Гора Георгиева

**Гора Глигорова Георгиева** ( во  — ) — учесник во НОВ на Македонија.

## Животопис
Учествувала во заднината на НОД од есента 1941 година. Во нејзиниот дом се подготвувале пакети за политичките затвореници, чувала храна и облека од собраната народна помош. Била користена во извршување на курирски задолженија се до ослободувањето на земјата.

## Наводи

Категорија:Учесници во НОБ
Категорија:Жени во НОБ
Даница Георгиева

**Даница Георгиева** ( во  — ) — учесник во НОВ на Македонија.

## Животопис
Нејзината активност во НОД била тесно поврзана со акциите на партизанските одреди на Козјачкиот крај од јули-август 1943 година. Била член на СКОЈ и секретар на гpyпa. Заедно со сестра и Олга собирала народна помош, растурала пропаганден материјал, пренесувала материјали до партизанската база и била врска на одредот. Учествувала и во палењето огнови над селото за пуштање падобранци со храна и муниција од сојузниците. Префрлувала партизани од едно до друго место.

## Наводи

Категорија:Учесници во НОБ
Категорија:Жени во НОБ
Радиум азид

**Радиум азид** — неорганско соединение на радиум и азот со хемиска формула .

## Синтеза
Радиум азидот може да се подготви со растворање на радиум карбонат во водена Азотоводородна киселина и испарување на добиениот раствор.

## Физички својства
Радиум азидот образува бела кристална цврста материја.

## Хемиски својства
Соединението кога се загрева на 180–250 °C се разложува:

:: 

## Наводи

Категорија:Соединенија на радиумот
Категорија:Азиди
Категорија:Статии без извор од InChI
Сока Георгиева

**Сока Димитар Георгиева** ( во  — ) — учесник во НОВ на Македонија.

## Животопис
Учествувала во заднината на НОД од почетокот на вооруженото востание. Извршувала разни задачи што и rи поставувала Организацијата во Свети Николе. Била држана на поединечна врска и користена како курир за пренесување на илегален материјал. Учествувала во изработка на топла облека, храна и друго за потребите на НОВ и ПОМ.

## Поврзано
*Марија Георгиева
*Зора Георгиева

## Наводи

Категорија:Учесници во НОБ
Категорија:Жени во НОБ
Доца Георгиева

**Доца Георгиева** ( во  —  во ) — учесник во НОВ на Македонија.

## Животопис
Учествувала во НОД од летото 1943 година во селото. Собирала народна помош и подготвувала храна и облека за борците во НОВ. Како мајка на загинат борец, била затворена во декември 1943 година, а потоа интернирана на 6 месеци во Бугарија.

## Поврзано
*Султана Георгиева
*Јордана Георгиева
*Димитар Георгиев

## Наводи

Категорија:Учесници во НОБ
Категорија:Жени во НОБ
Рубидиум азид

**Рубидиум азид** — неорганско соединение чија формула е . Тоа е рубидиумова сол на азотоводородната киселина . Како и повеќето азиди, тој е експлозивен.

## Подготовка
Рубидиум азидот може да се создаде со реакција помеѓу рубидиум сулфат и бариум азид што резултира со образување на лесно одвоен нерастворлив бариум сулфат:

: 

Според најмалку една студија, рубидиум азидот бил произведен со реакција помеѓу бутил нитрит, хидразин монохидрат и рубидиум хидроксид во присуство на етанол:

: 

Оваа формула обично се користи за синтеза на калиум азид од калиум хидроксид.

## Употреба
Рубидиум азидот е испитуван за можна употреба во ќелиите на алкална пареа, кои се користат како компоненти воатомски часовници, атомски магнетометри и атомски жироскопи. Азидите се пожелни почетни материјали бидејќи изложени на УВ светлина се разградуваат на рубидиумов метал и азотен гас. Според една публикација:Помеѓу различните техники што се користат за полнење на микрофабрикувани ќелии на алкална пареа , УВ разложувањето на рубидиум азидот ( ) во метален Rb и азот во  обложени ќелии  е многу ветувачки пристап за евтина изработка на вафер (меѓупроизвод при изработката на интегрирани кола).

## Структура
На собна температура, рубидиум азидот ја има истата структура како калиум водород флуорид - искривена структура на цезиум хлорид. На температура од 315&nbsp;°C и при притисок од 1 atm, рубидиум азидот преминува во нормална структура на цезиум хлорид. *II/I* преодната температура на рубидиум азидот е во рамките на 2&nbsp;°C од неговата точка на топење.

При висок притисок рубидиум азидот има преод на структурата, што се јавува при притисок од околу 4,8 килобари на температура од 0&nbsp;°C. Преодната граница на преодот *II/III* може да се определи со врската P = 4.82 + 0.0240\,t, каде P е притисокот во килобари и t е температурата во степени Целзиусови.

## Реакции
Кога ќе се загрее или ќе биде сериозно удрен, рубидиум азидот, како и сите азиди, се разложува и притоа ослободува азотен гас:

: 

Испуштање на рубидиум азид во азотен гас ќе произведе рубидиум нитрид.

## Опасности
При 4,1 килобар притисок и околу 460&nbsp;°C, рубидиум азидот експлозивно ќе се разложи. Во нормални околности, експлодира на 395&nbsp;°C.  Исто така, се разложува при изложување на ултравиолетова светлина.

Рубидиум азидот е многу чувствителен на механички удари, со чувствителност на удар споредлива со онаа на ТНТ.

Како и сите азиди, рубидиум азидот е отровен.

## Наводи

Категорија:Експлозивни хемикалии
Категорија:Соединенија на рубидиумот
Категорија:Азиди
Јордана Георгиева

**Јордана Георгиева** ( во  —  во ) — учесник во НОВ на Македонија.

## Животопис
Учествувала во НОД од пролетта 1943 година во селото. Чувала во својот дом илегалци, подготвувала храна, собирала народна помош, била врска со партизанскиот одред „Сава Михајлов“. Во декември 1943 година заедно со нејзиниот брат Димитар била уапсена од бугарската полиција и во ноќта меѓу 23/24 декември 1943 година со поголема група, во која бил и нејзиниот брат, била изведена на стрелање. Братот на Јордана, успеал да избега од стрелиштето, а таа како партизански курир била стрелана кај Мала Река над Гевгелија.

## Поврзано
*Султана Георгиева
*Доца Георгиева
*Димитар Георгиев

## Наводи

Категорија:Учесници во НОБ
Категорија:Жени во НОБ
Категорија:Жртви на Бугарската окупација на Македонија во Втората светска војна
Неда Георгиева

**Неда Колева Георгиева** ( во  — ) — учесник во НОВ на Македонија.

## Животопис
Од јануари 1943 година се вклучила активно и организирано во НОД во селото. Собирала народна помош, пренесувала пошта, агитирала меѓу младинците во селото за НОД.

## Наводи

Категорија:Учесници во НОБ
Категорија:Жени во НОБ
Деса Георгиева - Кутурец

**Деса Георгиева - Кутурец** ( во  — во ) — учесник во НОВ на Македонија.

## Животопис
Учествувала во заднината на НОД во Скопје. Од мај 1941 година станала член на СКОЈ, а од есентrа истата година била примена за член на КПЈ. Прифаќала и организирала напредни младинци, собирала народна помош. Во текот на 1942/1943 година била врска на илегалците во градот и партизаните и била врска за заминување во партизанските одреди. Во октомври 1944 година била префрлена на работа во Дебар, одговорна по АФЖ.

## Наводи

Категорија:Учесници во НОБ
Категорија:Жени во НОБ
Стронциум азид

**Стронциум азид** — неорганско хемиско соединение со формула . Составен е од стронциумов катјон () и азидни анјони ( ).

## Својства
Стронциум азидот се кристализира во орторомпска просторна група *Fddd*. За разлика од азидите на алкалните метали кои имаат линеарно образување на азидни јони, стронциум азидот поседува свиткани азидни јони, кои можат да продолжат да се свиткуваат под поголем притисок.

## Наводи

Категорија:Експлозивни хемикалии
Категорија:Азиди
Категорија:Соединенија на стронциумот
Категорија:Статии без извор од InChI
Јованка Георгиева

**Јованка Леонова Георгиева** ( во  — ) — учесник во НОВ на Македонија и носител на Партизанска споменица од 1941 година.

## Животопис
десно|мини|200x200пкс|Јованка Георгиева е носител на Партизанската споменица од 1941 година.
Во НОД учествувала од 1941 година во Скопје. Од април 1941 до јули 1942 година водела скоевска група, растурала летоци и илегален материјал заедно со Ружа Бак, Деса Кутурец и други. Била главен курир (јули 1942 - 15 март 1944) на илегалната внатрешна партиска пошта во Македонија и преку јавки давала врска, примала и пренесувала илегален материјал и испраќала борци во партизанските одреди. Од март 1944 година била санитетка во третата чета на Третата македонска ударна бригада, а потоа главна сестра во болницата во селото Рамно (Кумановско). Носител е на Партизанска споменица 1941 и повеќе одликувања.

## Наводи

Категорија:Учесници во НОБ
Категорија:Жени во НОБ
Категорија:Носители на Партизанска споменица од 1941
Биса Георгиева

**Биса Лазева Георгиева** ( во  — ) — учесник во НОВ на Македонија.

## Животопис
Од ноември 1942 година учествувала во заднината на НОД во селото Ваташа. Чувала илегалци, собирала храна и облека, а
од 1944 година работи во организацијата на АФЖ.

## Наводи

Категорија:Учесници во НОБ
Категорија:Жени во НОБ
Лена Георгиева

**Лена Георгиева** ( во  — ) — учесник во НОВ на Македонија.

## Животопис
Од 1941 година била симпатизер на НОД во Богданци. Од втората половина на 1944 година организирано учествувала во НОД. Била избрана за секретар на одборот на АФЖ за Богданци, Ѓавато и Грчиште. Станала член на КПЈ на 18 октомври 1944 година.

## Наводи

Категорија:Учесници во НОБ
Категорија:Жени во НОБ
Хлор азид

**Хлор азид** () — неорганско соединение кое е откриено во 1908 година од Фридрих Рашиг. Концентриран  е познат како нестабилен и може спонтано да детонира на која било температура.

## Подготовка и ракување
Хлор азидот се подготвува со поминување на гас на хлор преку сребро азид или со додавање на оцетна киселина во раствор од натриум хипохлорит и натриум азид.

## Експлозивни својства
Хлор азидот е исклучително чувствителен, може да експлодира, понекогаш дури и без очигледно предизвикување. Затоа е премногу чувствителен за да се користи комерцијално, освен ако прво не се разреди во раствор. Хлор азидот експлозивно реагира со 1,3-бутадиен, етан, етилен, метан, пропан, фосфор, сребро азид и натриум. При допир со киселина, хлор азидот се разградува, создавајќи отровен и корозивен гас водород хлорид.

## Одредбени информации
Неговата испорака е предмет на строги барања за известување и прописи.

## Наводи

## Надворешни врски

Категорија:Соединенија на хлорот
Категорија:Експлозивни хемикалии
Категорија:Статии без извор од InChI
Категорија:Азиди
Лефка Георгиева

**Лефка Георгиева** ( во  — ) — учесник во НОВ на Македонија.

## Животопис
Учествувала во НОД во селото од декември 1941 година. Растурала пропаганден материјал во Магарево и соседните села. Носела храна на политичките затвореници во Битола во 1942 година. Во 1944 година работела на активирање на жените ол селото и собирала народна помош. Организирала одбори на АФЖ во Магарево и блиските села.

## Наводи

Категорија:Учесници во НОБ
Категорија:Жени во НОБ
Марија Георгиева

**Марија Георгиева** ( во  —  во ) — учесник во НОВ на Македонија.

## Животопис
Учествувала во НОД на Свети Николе. Чувала илегалци и се грижела за нивната исхрана и безбедност иако била доста бедна и мајка на 6 деца. Подготвувала храна и топла облека за борците во НОВ и ПОМ.

## Поврзано

* Зора Георгиева
* Сока Георгиева

## Наводи

Категорија:Учесници во НОБ
Категорија:Жени во НОБ
Марија Георгиева (Битола)

**Марија Георгиева - Мери** ( во  — ) — учесник во НОВ на Македонија.

## Животопис
Од септемвpи 1941 година учествувала во НОД во Битола. Била член на скоевска група. Растурала летоци, собирала доброволни прилози, опфаќала младинки. Нејзината куќа за цело време на војната претставувала база преку која партизанскиот одред се поврзувал со градот. Се одржувале состаноци и чувала илегалци, курири на одредот, одржувала врска со илегалците. Носела храна на nолитичките затвореници. Во декември 1943 година стапила во Прилепскиот партизански одред, како санитетка. Потоа се префрлила во Битолскиот партизански одред со кој преминала на грчката територија. Станала санитетка во баталјонот, а подоцна во Седмата македонска ударна бригада. Во октомври 1944 година била префрлена во
битолската воена болница каде останала до јануари 1945 година. Во јануари 1945 година била назначена за санитетски референт
на регрутниот центар во Куманово на која должност се останала до февруари истата година, а потоа до 15 јули 1945 година ја извршувала должноста помошник санитетски референт на Првиот дополнителен баталјон на скопското воено подрачје во Куманово.

## Наводи

Категорија:Учесници во НОБ
Категорија:Жени во НОБ
Талиум азид

**Талиум азид** () — жолтокафеава кристална цврста супстанца, слабо растворлива во вода. Иако не е ни приближно чувствителен на удар или триење како оловниот азид, лесно може да се активира од пламен или искра. Може безбедно да се чува на суво, во затворен неметален сад.

## Подготовка и структура
Талиум азидот може да се подготви со обработка на воден раствор на талиум(I) сулфат со натриум азид. Талиум азидот се таложи, приносот може да се максимизира со ладење.

, ,  и  ги усвојуваат истите структури. Азидот е врзан на осум катјони во ориентирани во еклипса. Катјоните се врзани на осум крајни N центри.
лево|мини|180x180пкс| Координативна сфера на азид кај , ,  и.

## Безбедност
Сите соединенија на талиумот се отровни и треба внимателно да се постапува со нив. Азидните соли исто така се приближно отровни како и нивните соодветни цијанидни соли.

## Наводи

Категорија:Азиди
Категорија:Талиумови соединенија
Зуица Георгиева

**Зуица Мирчева Георгиева** ( во  — ) — учесник во НОВ на Македонија.

## Животопис
Од летото 1944 година учествувала во заднината на НОД. Во септември истата година била избрана за претседател на Одборот на АФЖ. Својот дом го ставила на располагање на партиската организација во селото и во него престојувале партиски и воени раководители на НОВ и ПОМ.

## Наводи

Категорија:Учесници во НОБ
Категорија:Жени во НОБ
Олово(II) азид

**Олово(II) азид**  - неорганско соединение. Експлозивен е повеќе од другите азиди. Се користи во детонатори за иницирање секундарни експлозиви. Во комерцијално употреблива форма, тој е бел до блед мркожолт прав.

## Подготовка и ракување
Олово(II) азидот се подготвува со реакција на натриум азид и олово(II) нитрат во воден раствор. Може да се користи и олово(II) ацетат.

Во растворот често се додаваат згуснувачи како што се декстрин или поливинил алкохол за да се стабилизира наталожениот производ. Всушност, тој обично се испорачува во декстриниран раствор што ја намалува неговата чувствителност.

## Историја на производство
Оловниот азид во чист облик првпат бил подготвен од Теодор Курциус во 1891 година. Поради загриженоста за чувствителноста и стабилноста, декстринираниот облик на оловниот азид (MIL-L-3055) бил развиен во 1920-тите и 1930-тите со големо производство од DuPont Co почнувајќи од 1932 година. Развојот на детонаторите за време на Втората светска војна резултирало со потреба од облик на олово азид со побризантен излез. Олово азидот RD-1333 (MIL-DTL-46225), верзија на олово азидот со натриум карбоксиметил целулоза како средство за таложење, бил развиен за да се задоволи таа потреба. Виетнамската војна предизвикала забрзана потреба за олово азид и во тоа време бил развиен олово азидот за посебна намена (MIL-L-14758); американската влада, исто така, почнала да складира олово азиди во големи количини. По Виетнамската војна, употребата на олово азидот драстично се намалила. Поради големината на залихите во САД, производството на олово азидот во САД целосно престанала на почетокот на 1990-тите. Во 2000-тите, загриженоста за староста и стабилноста на складираните олово азиди ја натерале американската влада да ги истражи методите за отстранување на складираните олово азиди и да добие нови производители.

## Експлозивни својства
Олово азидот е многу чувствителен и обично се ракува и се чува под вода во изолирани гумени садови. Експлодира при пад од околу 150 мм или во присуство на статичко празнење од 7 милиџули. Неговата брзина на детонација е околу 5.180 м/с.

Амониум ацетатот и натриум дихроматот се користат за уништување на мали количини на олово азид.

Олово азидот има моментална дефлаграција до преод на детонација (ДДТ), што значи дека дури и мали количества се подложени на целосна детонација (откако ќе бидат погодени од пламен или статички електрицитет).

Олово азидот реагира со бакар, цинк, кадмиум или легури кои ги содржат овие метали за да образува други азиди. На пример, бакар азидот е уште поексплозивен и пречувствителен за да се користи комерцијално.

## Поврзано
* Олово стифнат

## Наводи

## Надворешни врски
* National Pollutant Inventory – Lead and Lead Compounds Fact Sheet

Категорија:Експлозивни хемикалии
Категорија:Неоргански соединенија
Категорија:Азиди
Категорија:Олово(II) соединенија
Бакар азид

**Бакар азид** може да се однесува на:

* Бакар(II) азид, Cu(N3)2
* Бакар(I) азид, CuN3

Категорија:Соединенија на бакарот
Ѓумче за кафе

**Ѓумче** е метален сад (ѓезве) за варење кафе кој се користел во Отоманска Македонија.

## Опис
Ѓумчето служело за варење кафе. Тоа има зарамнето тркалезно дно, телото почнува широко веднаш од дното и не зазема голем дел од садот. Кусото тело благо се стеснува и продолжува рамно нагоре во широк врат. Од едната страна на садот, од средината на долгиот врат се до отворот  има поголем „клун“ со функција за полесно да истекува течноста. Од спротивната страна се наоѓа рачката. Таа почнува од дното, по должината на мешестото тело е припиена, а потоа нагоре е широко извиена полукружно. На крајот, во долниот дел и под самиот отвор се дели на два дела и е прицврстена за телото со чивии. Има капак на горниот дел од садот. Од внатрешната страна капакот е затворен со посебно парче, а кога го поклопува садот со мал дел влегува во отворот од ѓумот. Долниот дел по форма е широк и кубест, а нагоре со повишен дел завршува зарамнето и на врвот му е додадена пупка.  Формите и на телото и на капакот на ѓумот се во склад и речиси наликуваат една на друга.

## Наводи

## Поврзано
* Ѓезве

Категорија:Садови за пиење
Категорија:Метални садови
Категорија:Кујнски прибор
Железо(III) азид

**Железо(III) азид**, исто така наречен **железен азид** — хемиско соединение со формула . Тоа е крајно експлозивна, чувствителна на удар, хигроскопна темно кафеава цврстина (цврста материја). Ова соединение се користи за подготовка на различни азидоалкани, како што е *n*-бутил азид, од алкени преку образување на алкилборани и последователно антимарковниковско додавање на азидна група.

## Подготовка
Ова соединение се подготвува со реакција на натриум азид и железо(III) сулфат во метанол:

: 

Железо(III) азидот може да се образува и со импулсно гама-зрачење на мешавина од железо(II) перхлорат, натриум азид и водород пероксид. Во овие услови, се образува неутрален N3 радикал, кој го оксидира железото(II) во железо(III), потоа железото(III) веднаш се комбинира со азидни јони.

## Наводи

Категорија:Азиди
Категорија:Статии без извор од InChI
Категорија:Железо(III) соединенија
Ѓумче

[мини|389x389пкс|Казанџиски производи, Ѓумче (горен ред, второ) - [Музеј на Старата скопска чаршија]]
**Ѓумче** е метален сад за складирање и носење вода, слично на стомна.

## Опис
Ѓумчето е направено со намена за чување и за носење вода. Стои на тркалезно благо конкавно дно кое продолжува нагоре по страните на телото. Страните продолжуваат нагоре со благо стеснување, сè до работ од кој нагло започнува закосениот конусен дел. На конусниот дел од телото е додадено парчето од вратот кој постепено се проширува нагоре кон грлото. Од страната спроти рачката, од средината на вратот до грлото, има поширока нанадвор издадена „уста“ од која водата полесно истекува. Рачката, додадена отстрана, на долниот дел од телото е прицврстена со посебно парче со нитна, а нагоре продолжува слободно со змијулесто извиена форма. На горниот крај е поделена на два дела и под грлото е споена за ѓумот со нитни. На горниот дел има капак, а на врвот е додадена висока пупка која е составена од тркалеста стојка и шилест конусен горен дел. 

## Наводи

## Поврзано
* Стомна

Категорија:Садови за пиење
Категорија:Метални садови
Категорија:Кујнски прибор
Карта за вино

**Картата** е метален сад за чување, пренос и складирање на вино. Може да се изработи и од дрво.

## Опис
Картата била користена за носење и за чување вино. Со правил-на тркалезна форма, составена е од два полутркалезни дела, по рабовите споени, со што е формирана внатрешноста од садот. На горниот крај е дополнително додаден тесен повисок отвор од кој полесно се полни или истекува виното. Од обете страни на овој отвор, наречен „чопка“, направени се алки низ кои е проврен синџирот од железо што служи за држење, односно закачување на картата. На предната и на задната страна картата има декорирации. Овој вид на предмет бил поретко користен, повеќе се користеле дрвените карти.

## Наводи

## Поврзано
* Шише
* Бочва

Категорија:Садови за пиење
Категорија:Метални садови
Категорија:Кујнски прибор
Категорија:Дрвени садови
Никел азид

**Никел азид** — неорганско хемиско соединение со формула . Може да се образувапреку реакција помеѓу никел тетракарбонил и јод азид.

: 

## Својства
Воден раствор од никел азид има висока апсорпција во ултравиолетовиот дел од спектарот со врв на 292&nbsp;nm. Растворот содржи и хексаакваникелови катјони со видливи врвови на апсорпција на светлина на 394, 656 и 720&nbsp;nm. Поврзано мешано анјонско соединение со никотинска киселина и никотинат покажува координација за премостување на ЕО (μ-1,1) на азидот и поседува необичен агол помеѓу никелот и азотот присутни во комплексот. Како и повеќето азиди, тој е експлозивен.

## Наводи

Категорија:Азиди
Категорија:Соединенија на никелот
Категорија:Статии без извор од InChI
Кадмиум азид

**Кадмиум азид** — неорганско хемиско соединение со формула . Составен е од кадмиумов катјон () и азидните анјони ().

## Својства
Кадмиум азидот е безбоен и кристален прав. Тој е многу чувствителен на притисок и е експлозивен како повеќето други азиди. Има висока температурна отпорност, а поседува и добра способност за детонација. Поради ова, се очекува кадмиум азид да биде применлив во системите за микроиницијација.

## Наводи

Категорија:Азиди
Категорија:Соединенија на кадмиумот
Категорија:Статии без извор од InChI
Магнезиум азид

**Магнезиум азид** — неорганско хемиско соединение со формула  . Составен е од катјон на магнезиум () и азидни анјони ( ).

## Својства
Магнезиум азидот лесно се хидролизира. Како и повеќето азиди, тој е експлозивен.

## Наводи

Категорија:Експлозивни хемикалии
Категорија:Азиди
Категорија:Соединенија на магнезиумот
Категорија:Статии без извор од InChI
Spotify

**Spotify** (се чита: *Спотифај*) — шведска музичка преносна услуга што овозможува слушање музика, аудиокниги и поткасти. Достапна е како веб-страница, апликации за сите главни оперативни системи, паметни телефони, паметни уреди и автомобилски медиумски системи. Од април 2024 г., има над 615 милиони месечни активни корисници, вклучувајќи 239 милиони платени претплатници. Тоа е најголемата и најпопуларна услуга за пренос на музика во светот.

За разлика од продажбата на физичките изданија или преземања, кои на изведувачите им плаќаат фиксна цена по продадена песна или албум, Spotify плаќа авторски права врз основа на бројот на слушања на изведувачот во однос на вкупниот број на слушани песни. Распределува приближно 70% од својот вкупен приход на носителите на правата (често музичките куќи), кои потоа им плаќаат на изведувачите врз основа на лични договори.

Во мигов е достапен во повеќе од 180 земји. Корисниците можат да бараат музика заснована на изведувач, албум или жанр, а истовремено можат да создаваат, уредуваат и споделуваат плејлисти.

## Користење
За користење на услугата, од секој претплатник се бара да создаде сметка. Корисниците можат да се претплатат и следат изведувачи, музички куќи, како и други корисници. Примената поддржува пребарување по наслов на песна, изведувач, наслов на албум, по жанр или плејлиста.

Покрај мрежната верзија, достапна е и апликација на работната површина за Windows, OS X, Linux и мобилна апликација за уреди со iOS, андроид, BlackBerry, Windows Mobile, Windows Phone, Symbian, webOS и MeeGo.

## Достапност
центар|мини|954x954пкс|Земји каде што е достапен Spotify

## Наводи

## Надворешни врски

* Матична страница

Категорија:Шведски претпријатија
__СОСОДРЖИНА__
__ИНДЕКС__
Категорија:Програмска опрема за Windows
Категорија:Претпријатија за програмска опрема
Категорија:Шведски мрежни места
Категорија:Музички мрежни места